**Isi tempat kosong dalam ayat-ayat di bawah dengan jawapan yang paling sesuai.**

1 Nenek Sunarti tidak pernah membaca sebarang surat khabar ataupun majalah

kerana dia \_\_\_\_\_\_\_\_\_\_\_\_\_\_\_.  
A buta hati  
B buta huruf  
C buta kayu  
D buta gaji

2 Tan Lean Keong tidak mempunyai kakak dan adik. Oleh sebab itu dia dianggap  
\_\_\_\_\_\_\_\_\_\_\_\_\_\_\_\_\_\_\_ .  
A anak buah  
B anak emas  
C anak tunggal  
D anak bongsu

3 Semasa menaiki pesawat ke Kota Kinabalu, adik tidak henti-henti berbual  
kerana adik \_\_\_\_\_\_\_\_\_\_\_\_\_\_\_\_\_\_\_.  
A otak cair  
B otak udang  
C mulut murai  
D mulut tempayan

4 Kunding mengambil sekeping roti berkrim sebagai \_\_\_\_\_\_\_\_\_\_\_\_\_\_\_ sebelum  
pergi ke sekolah.  
A alas perut  
B ikat perut  
C perut busuk  
D perut kosong

5 Kesemua \_\_\_\_\_\_\_\_\_\_\_\_\_\_\_ Tuan Haji Azhar dan Puan Hajah Azilah sudah  
mendirikan rumah tangga.  
A anak tut  
B anak tiri  
C anak bini  
D anak beranak

6 Azizi dan anak-anaknya \_\_\_\_\_\_\_\_\_\_\_\_\_\_ kerana sebaik sahaja mereka sampai  
jamuan mula dihidang.  
A langkah kanan  
B langkah bendul  
C langkah seribu  
D langkah kiri

7 Puan Basrah masih \_\_\_\_\_\_\_\_\_\_\_\_\_\_\_\_ meneruskan perniagaan suaminya  
walaupun tidak mendapat sokongan daripada anak-anaknya.  
A geli hati  
B makan hati  
C cekal hati  
D isi hati

8 Semua barang itu dijual dengan \_\_\_\_\_\_\_\_\_\_\_\_\_\_\_\_\_\_ dalam Pameran Jom  
Heboh.  
A harga diri  
B harga mati  
C tanda mata  
D tanda harga

9 Yoke Lan \_\_\_\_\_\_\_\_\_\_\_\_\_\_\_\_ sehingga dia tidak menyedari bilik tidurnya telah  
dicerobohi pencuri.  
A pekak badak  
B lepas tangan  
C makan hati  
D tidur mati

10 Pengadil bola sepak antara sekolah saya dengan sekolah jiran dicaci oleh para  
penonton kerana \_\_\_\_\_\_\_\_\_\_\_\_\_\_\_ semasa mengadili perlawanan tersebut.  
A banyak mulut  
B berat sebelah  
C angkat kaki  
D lepas tangan

11 Keadaan Aliff Imran \_\_\_\_\_\_\_\_\_\_\_\_\_\_\_\_\_\_\_\_\_\_ menyebabkan dia tidak mahu  
menyertai perlumbaan jalan kaki.  
A bagai cicak makan kapur  
B bagai kumbang putus tali  
C bagai itik pulang petang

D bagai balak terendam

12 Siti Norhana dan Nurul Amirah \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kerana sering bergaduh walaupun perkara itu kecil.  
A bagai ayam disambar helang  
B bagai anjing dengan kucing  
C bagai katak di bawah tempurung  
D bagai melepaskan batuk di tangga

13 Kebanyakan penduduk Kampung Sungai Batu \_\_\_\_\_\_\_\_\_\_\_\_\_\_\_\_\_\_\_\_\_\_\_\_  
kerana mereka mendapat bayaran pampasan yang tinggi daripada pihak kerajaan.  
A bagai bulan jatuh ke riba  
B bagai kaca jatuh ke batu  
C bagai duri dalam daging  
D bagai ayam disambar helang

14 Puan Zainab \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kerana lima ahli keluarganya telah maut dalam kemalangan itu.  
A bagai melepas anjing tersepit  
B bagai dihiris dengan sembilu  
C bagai ayam disambar helang  
D bagai kaca jatuh ke batu

15 Oii Sik Lee dianggap \_\_\_\_\_\_\_\_\_\_\_\_\_\_\_\_\_\_\_\_\_\_\_\_ kerana tidak dapat menyesuaikan diri dengan masyarakat setempat.  
A seperti lipas kudung  
B seperti ayam berak kapur  
C seperti bulan penuh purnama  
D seperti kera sumbang

16 Setelah kematian ayah dan ibu, kehidupan Azira dan adik-adiknya  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .  
A bagai mendukung biawak hidup  
B bagai ayam mengeram telur  
C bagai pahat dengan penukul  
D bagai wau putus tali

17 Encik Badarudin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ setelah menerima panggilan  
ugutan dan pesanan ringkas daripada seorang yang tidak dikenali.  
A bagai mencurah air ke daun keladi  
B bagai menghitung bulu kambing  
C bagai berumah di tepi pantai  
D bagai anjing buruk kepala

18 Mak Timah hidup susah dan terbiar kerana tidak dipedulikan oleh anak-anak dan  
jiran tetangganya \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .  
A seperti rumput di tepi jalan  
B seperti tikus jatuh ke beras  
C seperti mendukung biawah hidup  
D seperti sudah jatuh ditimpa tangga

19 Jalan raya menuju ke Cameron Highlands agak curam dan bengkang-bengkok  
seperti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .  
A bumi dengan langit  
B aur ditarik songsang  
C pinang dibelah dua  
D ular kena palu

20 Setelah berjaya menjawat jawatan yang tinggi di bandar, Kumaresan telah  
melupakan ibu bapanya di kampung seperti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .  
A enau dalam belukar  
B kacang lupakan kulit  
C aur dengan tebing  
D dakwat dengan kertas

21 Salmi Farhana berasa \_\_\_\_\_\_\_\_\_\_\_\_\_\_\_\_\_\_\_\_\_ kerana gagal memecahkan  
rekod dalam acara lompat tinggi.  
A makan hati  
B iri hati  
C ada hati  
D buah hati

22 Pada cuti hujung minggu, Encik Zaiman membawa keluarganya \_\_\_\_\_\_\_\_\_\_\_\_\_  
ke taman bunga.  
A ambil hati  
B ambil langkah  
C ambil ringan  
D ambil angin

23 Sarasawaji \_\_\_\_\_\_\_\_\_\_\_\_\_\_ dengan kejayaan rakan karibnya dalam  
pertandingan bercerita itu.  
A makan hati  
B jatuh hati  
C iri hati  
D ambil hati

24 Kejayaan perenang Malik Mydin merentasi Selat Inggeris telah menjadi  
\_\_\_\_\_\_\_\_\_\_\_\_\_\_\_\_\_\_\_\_\_\_\_ rakyat Malaysia.  
A buah tangan  
B buah mulut  
C buah hati  
D buah pena

25 \_\_\_\_\_\_\_\_\_\_\_\_\_\_\_\_\_\_\_ Puan Anita apabila mendapat berita bahawa suaminya  
telah meninggal dunia akibat kemalangan jalan raya.  
A Makan hati  
B Hancur hati  
C Besar hati  
D Jatuh hati

26 \_\_\_\_\_\_\_\_\_\_\_\_\_\_\_\_\_\_\_ budak itu pucat lesi ketika dijumpai terikat di sebuah  
rumah kosong.  
A Air muka  
B Ada hati  
C Ada harapan  
D Air tangan

27 Perbuatan memberi atau menerima \_\_\_\_\_\_\_\_\_\_\_\_\_\_\_\_\_ ketika menjalankan  
tugas boleh dikenakan tindakan tatatertib.  
A duit hantaran  
B duit pecah  
C duit raya  
D duit kopi

28 Cikgu Patricia Ang tiba-tiba \_\_\_\_\_\_\_\_\_\_\_\_\_\_\_\_\_ apabila beliau mengetahui  
anak muridnya telah meniru semasa ujian dijalankan.  
A ada angin  
B atas angin  
C naik angin  
D khabar angin

29 Emak menjadi \_\_\_\_\_\_\_\_\_\_\_\_\_\_\_\_\_ ketika memilih kain yang beraneka corak dan warna di kedai itu.  
A rambang mata  
B lupa daratan  
C serkap jarang  
D lipas kudung

30 Semua murid \_\_\_\_\_\_\_\_\_\_\_\_\_\_\_\_\_\_ untuk mendengar taklimat Program Hari  
Kokurikulum yang akan diadakan di Hutan Lipur Ulu Licin, Beruas pada minggu depan.  
A pasang badan  
B pasang telinga  
C ambil berat  
D ambil hati

31 Kamaruzaman \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kerana tidak tahu  
menggunakan komputer riba yang baru dibeli oleh ayahnya.  
A seperti mencurah garam ke laut  
B seperti kera mendapat bunga  
C seperti Belanda diberi tanah  
D seperti hujan jatuh ke pasir

32 Badrul Amin memastikan semua anaknya mendapat didikan ilmu agama yang  
mencukupi kerana baginya \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .  
A tepuk dada tanya selera  
B segan bertanya sesat jalan

C harapkan pagar, pagar makan padi  
D melentur buluh biarlah daripada rebungnya

33 Zamir Azril tidak mengamalkan sikap \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ketika  
mencari rumah rakannya di Kuala Lipis.  
A buang yang keruh ambil yang jernih  
B segan bertanya sesat jalan  
C sambil menyelam minum air  
D bagaimana acuan begitulah kuihnya

34 Sungguhpun Erra Fazira dan Umi Aida merupakan pasangan artis yang rapat,  
namun ada ketikanya mereka tidak sependapat seperti \_\_\_\_\_\_\_\_\_\_\_\_\_\_\_\_\_\_\_.  
A rambut sama hitam, hati lain-lain  
B sambil menyelam minum air  
C ukur baju di badan sendiri  
D tepuk dada tanya selera

35 Penduduk di Taman Seri Seroja sering melakukan kerja-kerja gotong-royong  
bagai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .  
A cincin dengan permata  
B kucing dengan anjing  
C aur dengan tebing  
D isi dengan kuku

36 Goh Swei Mooi tidak berputus asa untuk mengulang semula pelajarannya  
kerana dia yakin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .  
A lain di mulut lain di hati  
B tepuk dada tanya selera  
C indah khabar daripada rupa  
D belakang parang diasah lagikan tajam

37 Encik Tarmizi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kerana beliau menuruti  
semua arahan dan perintah yang diberikan oleh ketuanya.  
A seperti lembu dicucuk hidung  
B seperti anjing menyalak bukit  
C seperti tikus membaiki labu  
D seperti murai tercabut ekor

38 Semua teguran dan nasihat yang diberikan Cikgu Halim kepada murid-muridnya  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kerana semua nasihatnya tidak  
mereka endahkan.  
A bagai haruan makan anak  
B bagai kambing dihalau ke air  
C bagai mencurah air ke daun keladi  
D bagai melepaskan batuk di tangga

39 Para pekerja binaan itu berasa cemas dan bimbang ketika musim hujan kerana  
kemalangan boleh berlaku pada bila-bila masa sahaja \_\_\_\_\_\_\_\_\_\_\_\_\_\_\_\_\_\_\_\_.  
A bagai gergaji dua mata  
B bagai pahat dengan penukul  
C bagai kucing kehilangan anak  
D bagai telur di hujung tanduk

40 Subramaniam seperti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kerana  
banyak peristiwa yang berlaku di sekolah tidak diketahuinya.  
A katak di bawah tempurung  
B ayam disambar helang  
C kera mendapat bunga  
D murai tercabut ekor